GhoxriniSena tadPubblikazzjonijieti (19842200, mill-Gazzetta ta' Ħal Balzan Settembru 1978 Nhar is-Sibt, 13 ta' Mejju 1978, għall-ħabta tas- sebgħa ta' filgħodu, il-qniepen tal-parroċċa tagħna bid-daqq imnikket tagħhom ħabbru l-mewt ta' Mons. Francesco Saverio Zahra, ex-kappillan tal-parroċċa tagħna, fl-età venerabbli ta' disgħin sena. Hekk il- figura ta' Mons. Zahra, li għex fostna l-Balzanin għal ħamsa u ħamsin sena, għabet mix-xena ta' din id- dinja biex tingħaqad mal-Ħallieq tagħha li għaliH Mons. Zahra tant ħadem fil-ħajja tiegħu saċerdotali. Mons. Zahra twieled fil-Ħamrun, minn Filippu u Maria Anna Bonanno, fl-24 ta' Jannar 1888. Fi ċkunitu ħa l-edukazzjoni tiegħu fl-iskola primarja tal- Ħamrun minn fejn imbagħad, billi diġà kienet tnisslet fih il-vokazzjoni għas-saċerdozju, huwa kompla l- istudju tiegħu fis-Seminarju Arċiveskovili. Wara bosta snin ta' studju huwa tela' fuq l-altar għall- ewwel darba sabiex joffri s-sagrifiċċju tal-quddiesa f'Diċembru 1912 fil-knisja parrokkjali tal-Ħamrun, imdawwar mill-familjari tiegħu, qrabatu u ħbiebu. Minn din is-sena 'l hawn, lil Dun F.S. Zahra nsibuh jaħdem fil-qasam tal-Mulej. Għalhekk insibuh bħala sagristan maġġur fil-knisja parrokkjali ta' raħal twelidu. Wara xi snin ta' ħidma saċerdotali fil- parroċċa tal-Ħamrun, ġie nominat viċi-parroku tal- knisja ta' San Bastjan Martri ta' Ħal Qormi meta din kienet għadha viċi-parroċċa tal-parroċċa l-kbira ta' San Ġorġ. Kien l-ewwel viċi li ħareġ mill-parroċċa tal-Ħamrun. Dam bħala viċi-parroku ta' din il- parroċċa għal tliet snin sħaħ sa meta ġie nominat kappillan bil-mewt ta' Dun Amabile Sisner minn Bormla, il-kappillan ta' qabel, li miet f'Ġunju 1923. Kien il-Ħadd 19 ta' Awissu ta' l-istess sena meta Dun Francesco Saverio Zahra daħal fil-parroċċa tagħna fost il-ferħ u l-entużjażmu tal-Balzanin sabiex jieħu pussess tagħha minn Monsinjur Caruana, Isqof ta' Malta. Il-Balzanin laqgħu lill-kappillan il-ġdid b'festi xierqa għal ġrajja bħal din. Billi l-mewt tal- kappillan ta' qablu ġrat fil-jum proprju li fih il- parroċċa kienet qed tiċċelebra l-festa ta' SanValentinu Martri u kien tħassar kollox, allura dak kollu li kien ippreparat ghal din il-festa kien tħalla 42 għal jum il-pussess tal-kappillan il-ġdid. Zahra dam jamministra l-parroċċa tagħna sa meta ġie nominat monsinjur tal-knisja katidrali Metropolitana a' Malta f'Novembru 1949. Il-ħidma tiegħu bħala kappillan tal-parroċċa agħna kienet ftit u xejn diffiċli fl-istat li fih kienet il-parroċċa. Irrid ngħid li meta sar kappillan fil- parroċċa kellu biss saċerdot wieħed biex jgħinu fil- ħidma spiritwali tal-parroċċani tiegħu. Biss il- Kappillan Zahra ma qatax qalbu u ħadem u stinka bla heda għall-ġid spiritwali u materjali tal-Balzanin. Kien xogħol li kien jitlob mill-kappillan sagrifiċċji kbar, imma għall-ġid ta' l-erwieħ fdati lilu, il- Kappillan Zahra qatt ma stmerr dawn is-sagrifiċċji u wettaq ħidmietu b'kuraġġ u għaqal kbir. F'Ġunju 1940, meta faqqgħet il-gwerra, il-ħidma tal-Kappillan Zahra kellha tiżdied ferm u ferm aktar billi l- popolazzjoni ta' Hal Balzan saret sitt darbiet dak li Każin tal-Banda San Gabriel — Balzan kien qabel, minħabba l-fatt li għadd kbir ta' refuġjati sabu l-kenn tagħhom fir-raħal tagħna. Fost dawn ir- refuġjati nsibu għadd sabiħ ta' saċerdoti li fihom il- Kappillan Zahra sab għajnuna kbira fil-ħidma spiritwali tal-parroċċa. Bħala monsinjur qatt ma ħalla l-parroċċa tagħna u baqa' jaħdem għall-ġid spiritwali tal-poplu Balzani. Kienet l-għaxqa tiegħu meta kien ikun fil- konfessjonarju biex jisma' l-miżerji tad-dgħajfin u jħabbibhom ma' Alla l-Imbierek. Jew inkella kont tarah għaddej mit-toroq biex imur iqarar lil xi wieħed jew waħda li ma kinux jistgħu jmorru jsibuh fil-knisja. Jekk il-Kappillan Zahra ħadem ħafna fil-qasam spiritwali tal-parroċċa tagħna, ħidmietu fil-kamp materjali ma kienet xejn inqas kif jixhdu bosta opri li bihom żejjen id-dar ta' Alla. Hekk kif sar kappillan sab li kien hawn kumitat tal-qniepen. Biex aktar iħaffef dan il-ġbir għall-qniepen il-ġodda, il- Kappillan Zahra kien offra lil dan il-kumitat is- siġġijiet tal-knisja u b'hekk għen ħafna biex jinġabru l-flus u l-qniepen ġodda jkunu jistgħu jsiru fi żmien aktar qasir. Kien ilu sentejn biss kappillan ta' din il-parroċċa meta fid-19 ta' Marzu 1925 sar it-tberik ta' dan is-sett qniepen ġodda mill-Isqof Mons. Mauro Caruana. Wara dan kien beda jiġbor biex ikompli l-pittura tal-knisja, iżda wara ftit tbiddlet l- idea u bil-flus li nġabru l-Kappillan Zahra rrestawra l-istatwa ta' Marija Annunzjata. Ftit snin wara l- Kappillan Zahra ġabar għall-bankun sabiħ li għandna IGhoxrinisenatagpubblikazzjonijientio8.4220020)) llum u għamel ħafna rqaqat li ma nistgħux insemmuhom wieħed wieħed. Tliet opri tassew ebsin u li kienu jirrikjedu somom kbar ta' flus kienu l-paviment tar-rħam tal-knisja, il- qanpiena l-kbira u ċ-ċimiterju li għandna fil-parroċċa tagħna. Il-paviment tal-knisja ma kellux ix-xorti li jlestih tul il-kariga tiegħu bħala kappillan, minħabba xi diffikultajiet li nqalgħu dwar id-disinn. Il-qanpiena l-kbira ġabarha u għamilha fi żmien qasir ferm u kienet l-aħħar opra kolossali tiegħu. Daħlet Malta f'Novembru 1948, u telgħet f'postha nhar il-Ħadd, 2 ta' Jannar 1949. F'Novembru ta' l-istess sena l- Kappillan Zahra ġie nominat monsinjur. Jekk dawn l-aħħar żewġ opri li semmejt għollew l-isem ta' Mons. Zahra bħala kappillan tar-raħal u tagħna, aktar u aktar iżid ġieħu ċ-ċimiterju Sanctae Crucis li għamel bl-għaqal u d-dehen ta' moħħu mingħajr ma talab lill-Balzanin biex jidħlu għall-ispejjeż tiegħu. L-ispejjeż għal dan iċ-ċimiterju ġabarhom kollha fi żmien il-gwerra. Iċ-ċimiterju tlesta biex jintuża u tbierek fl-24 ta' Novembru 1946. Din kienet il-ħidma ta' Mons. F.S. Zahra bħala kappillan tal-parroċċa tagħna. Nittamaw li Alla l- Imbierek diġà tah il-premju li jistħoqqlu. Il-figura xipli tiegħu ma nistgħux narawha aktar, iżda l- memorja tiegħu tibqa' magħna għal dejjem għax dak li ħalla warajh fil-parroċċa tagħna jibqa' magħna ta' kull jum. Dan ifakkarna kemm ħadem għalina u fid- dmir li għandna li nkunu grati lejh billi niftakru fih fit-talb tagħna. Walida mill-opri li saru fi żmien il-Kappillan Dun Franġesku Saverio Zahra: it-tberik u l-ftuħ taċ-ċimiterju li jinsab f'Wied Ħal Balzan. Dan seħħ fl-24 ta' Novembru 1946. Festa tal-Lunzjata — 2004